  Майя Бывальцева 5-тӥ коньывуонэ Вавож ёросын 10 сюрс пужымъёс но кызъёс мерттозы. Ужрадэ Удмуртиысь вань мылкыд карисьёс пыриськыны быгато. Со сярысь мерттӥськонэз радъясьёс иворто. Писпуосты 3 гектар вылэ мерттозы. Пыриськисьёслы писпу удъёс, лопатаос, ведраос сётозы ЭКА огъяросси движенилэн ««Посади Лес в Удмуртии!» ӵектосэз борды итӥськыны луоз 8-909-053-79-91 телефон номеръя жингыртыса. Ижкарысь Вавоже автобус Пыӵал тӥрлык поттӥсьёслэн синпелетсы дорысь 8 часын потоз. Писпуосты мерттэм бере вань пыриськисьёсты нуназеян возьма. Радъясьёс сьӧре кружка, пуньы, тусьты басьтыны ӵектос, одӥг пол кутӥськись тусьты-пуньылы соос пумит. Ватсалом, 2015-тӥ арысен «Мертты писпу» ӵектос улсын Удмуртиын 40 сюрслэсь трос писпуос мерттӥзы ни. Кылем арын дэмен ужрад Сюмсиын ортчиз.  Тегъёс: Мерлык Вавож Удмуртия нюлэс инкуазь писпуос  